- Hindi News
- National
- कुएं में उतरतेे वक्त क्रेन का रस्सा खुला, 50 फीट की ऊंचाई से गिरे दो श्रमिक, गंभीर घायल
कुएं में उतरतेे वक्त क्रेन का रस्सा खुला, 50 फीट की ऊंचाई से गिरे दो श्रमिक, गंभीर घायल
देवगढ़़ | देवगढथाना अंतर्गत सेंडाखेड़ा में शुक्रवार सुबह कुएं को गहरा करने उतरते समय क्रेन का रस्सा खुलने से दो श्रमिक 50 फीट की ऊंचाई से गिर कर घायल हो गए। कुएं में पानी नहीं होने के कारण दोनों श्रमिकों के पैर फ्रेक्चर हो गए और सिर में गंभीर चोट लगी। सूचना पर ग्रामीण मौके पर पहुंचे और दोनों घायलों को कुएं से बाहर निकाला। जानकारी के अनुसार इस हादसे में सेंडखेड़ा गांव निवासी नरेन्द्र सिंह पुत्र भान सिंह रावत और देवी सिंह पुत्र बाबू सिंह गंभीर घायल हो गए। ये दोनों शुक्रवार को गांव के ही बाबू सिंह के खेत पर कुएं को गहरे करने का काम कर रहे थे। दोनों ने कुएं में उतरने से पहले मोटर लगाकर 50 फीट तक भरा हुआ पानी खाली कर दिया था। इसके बाद दोनों श्रमिक क्रेन के सहारे नीचे उतर रहे थे तभी क्रेन का रस्सा खुल गया और दोनों पत्थरों पर जा गिरे। पत्थरों पर गिरने से दोनों के पैर फ्रैक्चर हो गए और सिर में गंभीर चोट लगी। हादसे की सूचना पर ग्रामीण मौके पर पहुंचे और रस्सी के सहारे कुएं में उतर कर दोनों को बाहर निकाला। हादसे की सूचना 108 एंबुलेंस के पायलट रोशनलाल शर्मा, ईएमटी राकेश रेगर तुरंत घटना स्थल पर पहुंचे और घायलों का प्राथमिक उपचार कर देवगढ़ अस्पताल पहुंचाया। घायलों की हालत गंभीर होने पर उन्हें राजसमंद आरके अस्पताल रेफर कर दिया।
देवगढ़ . घायल श्रमिकों को 108 से बाहर निकाल अस्पताल ले जाते हुए।
tgl_Latn sot_Latn hin_Deva hin_Deva hin_Deva hin_Deva